Source: http://docplayer.fi/3643640-Tuusulanjoen-kunnostuksen-tarkkailuohjelma.html
Timestamp: 2018-02-23 03:04:19+00:00
Document Index: 19981648

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

TUUSULANJOEN KUNNOSTUKSEN TARKKAILUOHJELMA - PDF
TUUSULANJOEN KUNNOSTUKSEN TARKKAILUOHJELMA
Download "TUUSULANJOEN KUNNOSTUKSEN TARKKAILUOHJELMA"
1 TUUSULANJOEN KUNNOSTUKSEN TARKKAILUOHJELMA Tero Taponen Keski-Uudenmaan vesiensuojelun kuntayhtymä
2 Kuva: Tero Taponen Tuusulanjoki
3 Sisällysluettelo Sivu 1. TARKKAILUN PERUSTEET LÄNSI-SUOMEN YMPÄRISTÖLUPAVIRASTON PÄÄTÖS VAASAN HALLINTO-OIKEUDEN PÄÄTÖS TUUSULANJOEN TARKKAILUOHJELMAN TARKISTUS KUNNOSTUSHANKE SEURANTA VEDENKORKEUS... 5 Vedenkorkeuden havainnointi... 5 Tulokset ja raportointi VEDENLAATU... 6 Työn aikaisten vaikutusten tarkkailu vesinäyttein... 6 Työn aikaisten vaikutusten jatkuvatoiminen tarkkailu... 7 Työn jälkeisten vaikutusten tarkkailu vesinäyttein... 8 Tulokset ja raportointi EROOSIOSEURANTA... 9 Rakeisuuskäyrät... 9 Penkkaeroosio... 9 Tulokset ja raportointi VUOLLEJOKISIMPUKKA... 9 Esiintyminen Seuranta ja tulokset POHJAELÄIMET Näytteenotto, tulokset ja raportointi KALAT JA KALASTUS Sähkökoekalastus Tulokset ja raportointi VESIKASVILLISUUS Seuranta Tulokset ja raportointi LINNUT Seuranta Tulokset ja raportointi RAPORTOINTI KIRJALLISUUS LIITTEET 2
4 1. TARKKAILUN PERUSTEET 1.1 LÄNSI-SUOMEN YMPÄRISTÖLUPAVIRASTON PÄÄTÖS Länsi-Suomen ympäristölupavirasto edellyttää kirjatussa Tuusulanjoen kunnostusta ja Tuusulanjärven säännöstelyn muuttamista Tuusulan kunnassa sekä Järvenpään ja Vantaan kaupungeissa käsittelevässä lupapäätöksessään (nro 80/2002/1), että Tuusulanjärven ja Tuusulanjoen vedenkorkeuksia ja Tuusulanjoen virtaamia sekä hankkeen vaikutuksia vesistöön, kasvistoon ja linnustoon on tarkkailtava Uudenmaan ympäristökeskuksen hyväksymällä tavalla. Luvan saajan Keski-Uudenmaan vesiensuojelun kuntayhtymän on tarkkailtava hankkeen vaikutuksia kalakantoihin ja kalastukseen Uudenmaan työvoima- ja elinkeinokeskuksen hyväksymällä tavalla. Tarkkailuohjelma on toimitettava ympäristökeskukselle ja työvoima- ja elinkeinokeskukselle viimeistään kahden kuukauden kuluessa päätöksen lainvoimaiseksi tulosta. Tarkkailu on aloitettava hyvissä ajoin ennen rakentamisen aloittamista. Tarkkailutulokset on toimitettava tarkkailuohjelmassa sanotuin määräajoin ympäristökeskukselle, työvoima- ja elinkeinokeskukselle sekä Järvenpään ja Vantaan kaupunkien ja Tuusulan kunnan ympäristönsuojeluviranomaiselle. Tiedot on pyydettäessä esitettävä myös niille, joiden oikeuteen tai etuun ne saattavat vaikuttaa (Länsi-Suomen ympäristölupavirasto 2002). 1.2 VAASAN HALLINTO-OIKEUDEN PÄÄTÖS Vaasan hallinto-oikeus hylkäsi Tuusulanjärven säännöstelyn lopettamiseksi tehdyn hakemuksen (nro 03/0209/3) säännöstelyä koskevan valituksen seurauksena. Tämän johdosta Länsi- Suomen ympäristölupaviraston päätös Tuusulanjärven säännöstelyn osalta kumoutui. Vesistötoimikunnan antama päätös nro 18/1955 ja Länsi-Suomen vesioikeuden antama päätös nro 65/1989/1 jäivät voimaan siltä osin, kun ne koskevat Tuusulanjärven säännöstelyä. Tuusulanjoen kunnostusta koskeva ympäristölupaviraston päätös (2002) jäi kuitenkin voimaan. 1.3 TUUSULANJOEN TARKKAILUOHJELMAN TARKISTUS Keski-Uudenmaan vesiensuojelun kuntayhtymä lähetti Uudenmaan ympäristökeskukselle ja Uudenmaan työvoima- ja elinkeinokeskuksen kalatalousyksikköön päivätyn Tuusulanjoen kunnostuksen tarkkailuohjelmaehdotuksen. Ehdotus oli tehty Vantaanjoen ja Helsingin seudun vesiensuojeluyhdistys ry:n ja Keski-Uudenmaan vesiensuojelun kuntayhtymän yhteistyönä. Uudenmaan työvoima- ja elinkeinokeskuksen kalatalousyksikkö hyväksyi kalataloudellisen velvoitteen päivätyllä päätöksellä. Rauhoitetun ja uhanalaisen vuollejokisimpukan (Unio crassus) esiintymien löydyttyä Tuusulanjoesta tarkkailuohjelmaa täydennettiin päivätyllä täydennysehdotuksella, joka lähetettiin Uudenmaan ympäristökeskukseen Tämä tarkkailuohjelma pohjautuu päivättyyn esitykseen, jota on täydennetty , ja korvaa aikaisemman tarkkailuohjelmaesityksen. 2. KUNNOSTUSHANKE Tuusulanjoen kunnostushanke oli esillä jo 1980-luvulla Tuusulanjärven kunnostusselvitysten yhteydessä. Vuonna 1997 Uudenmaan ympäristökeskus, Tuusulan kunta sekä Keski-Uudenmaan ve- 3
5 siensuojelun kuntayhtymä solmivat aiesopimuksen kunnostuksen suunnittelusta. Samat osapuolet allekirjoittivat yhteistyösopimuksen Tuusulanjoen kunnostamisesta Tuusulanjoen veden laatu määräytyy pääsääntöisesti Tuusulanjärven veden laadun mukaan. Vesien yleisen käyttökelpoisuusluokituksen mukaan sekä Tuusulanjärvi että -joki olivat välttävässä tilassa vuosina (Uudenmaan ympäristökeskus 2005). Muun muassa kiintoaine- ja ravinnepitoisuudet heikentävät veden laatua. Tuusulanjoen kalataloudellinen merkitys on vähäinen. Tuusulanjoella ei myöskään ole suoraa merkitystä vedenhankinnalle mahdollista kasteluveden ottoa lukuun ottamatta. Tuusulanjoesta vesi laskee kuitenkin Vantaanjokeen, mistä vettä johdetaan pääkaupunkiseudun vedenhankintaan Päijänne-tunnelin ollessa poissa käytöstä (esim. vuosina 2004 ja 2008). Tuusulanjoella on myös huomattava maisemallinen virkistyskäyttöarvo joen lähialueilla Tuusulassa ja Vantaalla. Tuusulanjoen tilaa käsittelevää tutkimustietoa on käsitelty tarkemmin Tuusulanjoen ympäristöselvityksessä (Lempinen ym. 1999). Siinä on annettu myös suosituksia joen kunnostussuunnittelua varten. Tuusulanjoen kunnostuksen tarkoituksena on lisätä joen virkistyskäyttöarvoa ja turvata alueen tulvasuojelu. Kunnostussuunnitelman on laatinut Uudenmaan ympäristökeskus (1999). Suunnitelman mukaan Tuusulanjokeen on suunniteltu yhdeksän pohjakynnystä, joissa putous on senttiä. Koskimaisten pohjakynnysten ympäristöön sijoitetaan ranta- ja virtakiviä. Lisäksi jokivarteen sijoitetaan rantakiviä onkikiviksi ja kalakiveyksiä sopiviin kohtiin. Kunnostustöiden yhteydessä joen uomaa levennetään. Työ tehdään pääsääntöisesti siten, että ruoppaus tehdään vain jommaltakummalta rannalta. Toisin paikoin ruoppausta ei tehdä lainkaan. Lisäksi joen varrelle rakennetaan maisema-altaita ja uimapaikkoja sekä vahvistetaan ja korjataan syöpyviä ja sortuvia rantoja. Kunnostustyöt tehdään 15 kilometriä pitkän Tuusulanjoen alkupäässä vajaan 10 km:n matkalla (liite 1). Hankkeen rakennustyöt käynnistyivät tammikuun 2006 lopulla. Vuonna 2006 työt toteutettiin aikavälillä Uomaa kaivettiin m, ja pohjakynnyksiä toteutettiin neljä. Vuonna 2007 työt toteutettiin välisenä aikana m:n matkalla. Pohjakynnyksiä valmistui kolme. Vuonna 2008 työt käynnistyivät erityisen leudon sään vaikutuksesta vasta 19.2., ja ne päättyivät 7.4. Töitä toteutettiin yhteensä m:n matkalla. Vuonna 2009 työt käynnistyivät Työt pyritään saamaan valmiiksi talvella Kunnostuksesta laadittiin työtilannekartta (liite 2). 3. SEURANTA Tuusulanjoen kunnostuksesta arvioidaan aiheutuvan pysyvää vahinkoa lähinnä uoman leventämisestä ja tilapäistä vahinkoa kaivumaiden sijoittamisesta ja puuston raivauksesta. Lisäksi työn suorittamisesta voi aiheutua tilapäisiä vahinkoja ja haittoja, kuten veden samenemista (Länsi-Suomen ympäristölupavirasto 2002). Haittojen suuruuden ja pysyvyyden arvioimiseksi kunnostusta edeltävä tilanne kartoitettiin vuonna Veden korkeutta ja laatua on seurattu kunnostustöiden toteuttamisen aikana sekä kunnostusjaksojen välillä vuosina Kunnostustöiden jälkeen kartoitukset uusitaan ja hankkeen vaikutukset arvioidaan. Hankkeen vaikutuksia arvioidaan vertailualueiden avulla. Vertailualueena mm. biologisten kriteerien osalta käytetään kunnostusalueen yläpuolella, Tuusulanjärven säännöstelypadon alapuolella, sijaitsevaa koskea. Toinen vertailualue sijaitsee kunnostusalueen alapuolella, Myllykylän alapuolisessa koskessa. Vertailualueet on merkitty karttaan liitteeseen 1. 4
6 3.1 VEDENKORKEUS Tuusulanjoen kunnostussuunnitelman mukaan joen leveydeksi tulee perkauksen ja pohjakynnysten toteuttamisen jälkeen 7-10 metriä ja vesisyvyydeksi 0,5-1 metriä, kun pohjakynnysten korkeusero on 0,3-0,4 metriä. Kunnostusosuudella keskivesi säilyy ennallaan, eikä kunnostus vaikuta muuallakaan mataliin vedenkorkeuksiin. Joen alimman osan tulvatilannetta säätelee ensisijaisesti Vantaanjoen vedenkorkeus. Tuusulanjärven vedenkorkeutta ja järvestä Tuusulanjokeen virtaavan veden määrää on seurattu vuodesta 1959 alkaen järven luusuan padon asteikolla (nro 1310) ja automaattisella vedenkorkeuden mittalaitteistolla. Seurantaa hoitaa Keski-Uudenmaan vesiensuojelun kuntayhtymä, ja tulokset tallennetaan valtakunnalliseen hydrologiseen rekisteriin. Tuusulanjoen vedenkorkeutta on Keski- Uudenmaan vesiensuojelun kuntayhtymän toimesta seurattu useissa kohdissa projektiluonteisesti, ennen kunnostustöitä viimeksi vuosina 1991 ja Joen alaosassa Myllykylässä on Suomen ympäristökeskuksen hydrologian toimiston perustama mitta-asteikko (nro 21:54), jolle on määritetty alustava purkautumiskäyrä (nro 181.1) vuonna Vedenkorkeuden havainnointi Kunnostuksen vaikutusten arvioimiseksi Tuusulanjoen vedenkorkeuksia ryhdyttiin seuraamaan vuonna Ylimpänä mittauspisteenä hyödynnetään Tuusulanjärvessä olevaa automaattista vedenkorkeuden mittalaitteistoa, jonka avulla saadaan selville vedenkorkeus ja virtaama järven luusuassa. Myllykylän kosken niskalle asennettiin automaattisesti aineistoa keräävä dataloggeri, jonka avulla saadaan selville vedenkorkeus Myllykylässä joen alaosassa (taulukko 1). Taulukko 1. Vedenkorkeuden jatkuvatoimisten mittausasemien sijaintipaikat, koordinaatit (YKjärjestelmä) ja nimet ympäristöhallinnon Hertta-järjestelmässä. Sijainti Koordinaatit (YK) Nimi Hertta-järjestelmässä 1) Tuuskodon ranta, Tuusulanjärvi P, I Tuusulanjärvi 2) Myllykylä, Tuusulanjoki P, I Tuusulanjoki, Myllykylä Automaattisten mittalaitteistojen lisäksi Keski-Uudenmaan vesiensuojelun kuntayhtymä seuraa vedenkorkeutta jokialueen eri osissa sijaitsevilla vedenkorkeusasteikoilla (taulukko 2, liite 1). Asteikot on tarkistettu ja vaaittu tasoon, johon pohjautuen vedenkorkeustiedot ovat vietävissä valtakunnalliseen ympäristötietojärjestelmään. Vedenkorkeuksia on havainnoitu kiinteitä asteikkoja lukemalla vuoden 2005 alusta lähtien noin kertaa vuodessa. Vedenkorkeushavainnot on painotettu yli- ja alivirtaamakausiin, jotta saataisiin selville, vaikuttavatko kunnostustyöt joen vedenkorkeuksiin pienillä tai toisaalta suurilla virtaamilla. Havainnointi on painottunut myös ajanjaksoihin, jolloin kunnostustyöt ovat olleet käynnissä. Taulukko 2. Vedenkorkeuden asteikkohavainnointipaikkojen sijaintipaikat, koordinaatit (YKjärjestelmä) ja nimet ympäristöhallinnon Hertta-järjestelmässä. Sijainti Koordinaatit (YK) Nimi Hertta-järjestelmässä 1) Tuusulanjärven luusua, Tuusula P, I Tuusulanjärvi, luusua 2) Jokitien silta, Tuusula P, I Tuusulanjoki, Jokitien silta 3) Soiniityntien silta, Tuusula P, I Tuusulanjoki, Soiniityntien silta 4) Myllykylä (nro 21:54) P, I Tuusulanjoki, Myllykylä 5) Katriinantien silta, Vantaa P, I Tuusulanjoki, Katriinantien silta 5
7 Tulokset ja raportointi Vedenkorkeushavainnot toimitetaan sähköisesti esim. Microsoft excel -ohjelman taulukkona Uudenmaan ympäristökeskukselle vuosittain tai tarvittaessa useammin. Tuloksia hyödynnetään raportoitaessa kunnostustöiden vaikutuksista joen vedenlaatuun. 3.2 VEDENLAATU Tuusulanjoen vedenlaatu on paljolti riippuvainen Tuusulanjärven vedenlaadusta. Vesi on savisameaa ja runsasravinteista. Vesistöjen yleisen käyttökelpoisuusluokituksen mukaan Tuusulanjärvi ja Tuusulanjoki kuuluvat luokkaan välttävä (Uudenmaan ympäristökeskus 2005). Tuusulanjoen vedenlaatua seurataan säännöllisesti joen alaosassa sijaitsevalla havaintopaikalla Tuusulanjoki 1,9 (T23, Katriinantie) osana Vantaanjoen yhteistarkkailua (Seppänen & Männynsalo 2000, Vahtera & Lahti 2006). Näytteenottokertoja on aiemmin ollut vuosittain kuusi painottuen kesäaikaan. Vuoden 2006 jälkeen seuraava seurantavuosi on Vantaanjoen yhteistarkkailuohjelman puitteissa näytteet otetaan siis jatkossa joka kolmas vuosi. Kunnostustöiden aikana näytteenottoa on jatkettu kuitenkin kesäaikana myös vuosina Yhteistarkkailussa kerätyn vedenlaatuaineiston tavoitteena on kuvata Tuusulanjoen vedenlaatua ja arvioida sen vaikutusta Vantaanjokeen. Valtaosa Tuusulanjoen kunnostuksesta on kaivinkonetyötä uomassa ja sen ranta-alueilla. Konetöiden seurauksena vesistössä lähtee liikkeelle tai sinne huuhtoutuu rannoilta kiintoainesta sekä siihen sitoutuneita ravinteita ja muita aineita. Vesistön rehevöitymistä ajatellen fosforin liikkeelle lähtö on merkittävintä. Kiintoaineen kulkeutuminen vesistössä saattaa aiheuttaa haittoja eliöstölle kuten pohjaeläimille ja kaloille. Veden sameneminen heikentää myös joen virkistyskäyttöä ja vedenottoa. Ruoppausten vaikutukset muuhun vedenlaatuun, mm. happitilanteeseen, ovat yleensä vähäisiä. Vantaanjoen yläosan kalataloudellisten koskikunnostusten vesistötarkkailussa havaittiin kunnostustöiden vaikuttavan jokiveden laatuun voimakkaasti konetöiden ollessa meneillään (Vahtera 2003). Töiden päätyttyä jokivesi kirkastui nopeasti myös kunnostusalueella. Tulppavirtauksen tapaan liikkuvassa sameuspiikissä veden kiintoaine- ja ravinnepitoisuudet nousivat erittäin korkeiksi. Työn aikaisten vaikutusten tarkkailu vesinäyttein Tuusulanjoen kunnostuksen vesistövaikutukset rajoittuvat lähinnä Tuusulanjoen alueelle. Sameusvaikutus voi näkyä myös Vantaanjoessa Tuusulanjoen liittymäkohdan alueella. Kuormituksen laimenemisolosuhteet paranevat kuitenkin merkittävästi Vantaanjoessa. Kunnostustöiden välittömien vesistövaikutusten arvioimiseksi yhteistyö kunnostustyön tekijän ja vesistötarkkailijan välillä on välttämätöntä. Työn suorittajan on ilmoitettava riittävän ajoissa työsuunnitelmista vesistötarkkailijalle. Kunnostustyön vaikutuksia tarkkaillaan, kun alueella on käynnissä joen samentumista aiheuttavia työvaiheita. Näitä ovat mm. pohjakynnysten, uimarantojen ja maisema-altaiden rakentaminen sekä joessa tapahtuva kaivu. Töiden aikana vesinäytteet otetaan normaalisti kerran viikossa. Vesistötarkkailupisteet sijaitsevat Tuusulanjoen ylittävillä silloilla (taulukko 3, liite 1). Kiinteitä havaintopaikkoja on seitsemän. Niistä viidellä havainnoidaan myös vedenkorkeutta kiinteitä asteikkoja lukemalla. Kahden havaintopaikan vedenkorkeustiedot saadaan selville asteikkojen lisäksi automaattisten mittalaitteiden avulla (ks. luku 3.1). 6
8 Vuosina vesinäytteet on otettu kunnostettavan alueen yläpuolelta Tuusulanjärven luusuasta Koskenmäentien sillalta (A), 100 metriä työkoneesta alavirtaan, kunnostusalueen alapuolelta lähimmältä sillalta (B-E) ja Myllykyläntien sillalta (F). Vuosina vesinäytteet on otettu entisen käytännön mukaisesti kunnostusalueen yläpuolelta, työkoneen alapuolelta, kunnostusalueen alapuoliselta lähimmältä sillalta sekä Myllykyläntien sillalta. Lisäksi vesinäytteet on otettu Katriinantien sillalta (G). Taulukko 3. Veden laadun havaintopaikkojen sijainti, koordinaatit (YK-järjestelmä) ja nimi ympäristöhallinnon Hertta-järjestelmässä. Sijainti Koordinaatit (YK) Nimi Hertta-järjestelmässä A) Koskenmäentien silta P, I Tuusulanjärvi luusua 1 B) Hämeentien silta P, I Tuusulanjoki 14,5 C) Jokitien silta P, I Tuusulanjoki 10,6 D) Maisalantien silta P, I Tuusulanjoki 8,7 E) Soiniityntien silta P, I Tuusulanjoki 6,1 F) Myllykylän silta P, I Tuusulanjoki 4,9 G) Katriinantien silta (=T23) P, I Tuusulanjoki 1,9 Näytesyvyydet ja määritykset: Näytteet otetaan virtaavasta vedestä yleensä 0-20 cm:n vesisyvyydestä. Näytteenoton yhteydessä mitataan uoman kokonaissyvyys, veden lämpötila ja mahdollisuuksien mukaan näkösyvyys (näkösyvyyslevyllä, ø 20 cm). Kunnostusalueen yläpuolisista (A), työkoneen alapuolisista ja kunnostusalueen lähimmistä alapuolisista lähimmistä näytteistä (B-F) analysoidaan seuraavat suureet: - ph - sameus - kiintoaine (GF/C-suodatin ja Nuclepore polykarbonaattisuodatin (0,4 µm)) - kokonaisfosfori Alimmilta havaintopaikoilta Myllykyläntien sillalta sekä vuosina myös Katriinantien sillalta otettavista vesinäytteistä määritetään kenttähavaintojen lisäksi - sameus - kiintoaine (GF/C-suodatin ja Nuclepore polykarbonaattisuodatin (0,4 µm)) Näytteenotossa ja analysoinnissa käytetään yleisesti hyväksyttyjä standardimenetelmiä. Työn aikaisten vaikutusten jatkuvatoiminen tarkkailu Vedenlaatua on seurattu töiden aikana myös jatkuvatoimisella sameusmittauksella. Mittaus on aloitettu vähintään muutamia päiviä ennen töiden aloittamista. Vuosina seuranta on lopetettu, kun kevättulva on saavuttanut huippunsa. Vuonna 2009 seurantaa jatketaan pidemmälle kevääseen niin, että kevättulva ehtii kokonaan mennä ohi. Näin saadaan tietoa töiden jälkeisen tulvan vaikutuksista veden laatuun. Vuosina mittausanturi on asennettu Myllykylän sillalta ylävirtaan noin 20 cm:n korkeudelle pohjasta. Mittauslaitteena on käytetty Luode Consulting Oy:n dataloggeria, johon on yhdistetty YSI 600 OMS -anturipaketti. Vuollejokisimpukan elinolojen turvaamiseksi Tuusulanjoen perkaustyöt on sovittu sameusseurannan perusteella sellaisiksi, että erikseen sovittua sameustasoa ei saa ylittää. Sameustasoa seurataan 7
9 päivittäin, ja työt pyritään mitoittamaan niin, että sameus pysyy sovitun tason alapuolella. Mikäli sameustaso ylittyy, töitä kevennetään tai ne keskeytetään. Työn jälkeisten vaikutusten tarkkailu vesinäyttein Jokirakentamisen vaikutukset näkyvät veden kohonneina kiintoainepitoisuuksina paitsi töiden aikana, mahdollisesti myös rakentamisen jälkeen. Vesinäytteiden avulla pyritään arvioimaan Tuusulanjoessa töiden jälkeen kulkevan kiintoaineen määrää. Töiden ja automaattisen sameusmittauksen loputtua vesinäytteenottoa on keväällä jatkettu Koskenmäentien, Myllykyläntien ja Katriinantien pisteistä yleensä kerran viikossa, kun Tuusulanjoen virtaama on ylittänyt keskivirtaamatason, noin 1 m 3 /s. Virtaama on määritetty Keski- Uudenmaan vesiensuojelun kuntayhtymässä Tuusulanjärven jatkuvatoimisen vedenkorkeusseurannan perusteella. Mikäli tulvapiikin (virtaama yli 1 m 3 /s) kesto on ollut vähintään kolme viikkoa, näytteitä on otettu vain joka toinen viikko (viikoilla 1, 2, 4, 6 jne.). Syksyllä näytteitä on otettu korkeintaan kerran kuukaudessa. Seurantaa jatketaan edellisvuosien käytännön mukaisesti vuonna 2009, jolloin työt päättyvät. Tämän jälkeen vedenlaadun seurantaa jatketaan kesään 2010 saakka. Vesinäytteistä analysoidaan kiintoainepitoisuudet sekä GF/C-suodattimella että Nuclepore polykarbonaattisuodattimella (0,4 µm) (SFS-EN 872). Lisäksi määritetään sameus. Vantaanjoen yhteistarkkailun yhteydessä Tuusulanjoen ylittävältä Katriinantien sillalta (Tuusulanjoki 1,9 = T23) otetaan vesinäytteet kerran kuukaudessa kesä-elokuussa vuosina Näytteistä määritetään lämpötila, happi, ph, sähkönjohtokyky, sameus, kiintoaine, kemiallinen hapenkulutus, kokonaistyppi ja E. coli -bakteerit sekä alustavat ja suolistoperäiset enterokokit. Lisäksi määritetään kokonaisrauta. Tulokset ja raportointi Työn aikaisen vesinäytetarkkailun tulokset toimitetaan niiden valmistuttua Uudenmaan ympäristökeskukselle ja Hertta-tietojärjestelmään. Työn päätyttyä vuosittain työn suorittaja toimittaa vesistötarkkailijalle uomassa tehtyjen kaivutyötuntien ajankohdat ja määrät tausta-aineistoksi vesistövaikutusten raportointia varten. Ensimmäinen väliraportti kunnostustöiden vaikutuksista vedenlaatuun laaditaan vuonna Tulosten raportoinnissa hyödynnetään tietoja Tuusulanjoen vedenkorkeudesta ja -laadusta. Väliraportin tulosten perusteella päätetään, miten vedenlaadun seurantaa jatketaan vuosien aikana sekä kunnostushankkeen päättymisen jälkeen. Kunnostustöiden päätyttyä tuloksista laaditaan toinen väliraportti, jossa tarkastellaan kunnostustöiden aiheuttamia vesistövaikutuksia ja mahdollisia haittoja ja hyödynnetään tietoja vedenkorkeuksista. Toinen väliraportti toimitetaan töiden päättymisvuoden loppuun mennessä Uudenmaan ympäristökeskukselle, Uudenmaan työvoima- ja elinkeinokeskukselle, Vantaanjoen ja Helsingin seudun vesiensuojeluyhdistykselle sekä Järvenpään ja Vantaan kaupunkien ja Tuusulan kunnan ympäristönsuojeluviranomaisille. Yhteenvetoraporttiin kerätään tiedot kaikista Tuusulanjoen seurannoista (kalat, linnut, pohjaeläimet jne.), myös vedenlaadusta ja -korkeuksista. Yhteenvetoraportti toimitetaan kesäkuun 2011 loppuun mennessä Uudenmaan ympäristökeskukselle ja työvoima- ja elinkeinokeskukselle, Vantaanjoen ja Helsingin seudun vesiensuojeluyhdistykselle, Järvenpään, Vantaan ja Tuusulan ympäristönsuojeluviranomaisille, Suomen ympäristökeskukselle sekä Länsi-Suomen ympäristölupavirastolle. 8
10 3.3 EROOSIOSEURANTA Rakeisuuskäyrät Raekooltaan yli 0,1-0,2 mm maa-aines liikkuu riittävän voimakkaan virtauksen mukana pohjakulkeumana. Tätä pienemmät raekoot liikkuvat veden mukana suspensiona, josta laskeutumista ei juurikaan tapahdu. Tuusulanjoessa Myllykylän alueella virtaus kiihtyy, mikä vähentää mahdollista kiintoaineen laskeutumista. Kunnostustöiden aiheuttaman sameuden ja erityisesti pohjakulkeumariskin arviointia varten Tuusulanjoen kaivumaista määritettiin rakeisuuskäyriä useasta eri kohdasta vuonna 2006 Uudenmaan ympäristökeskuksen toimesta (liite 3). Penkkaeroosio Tuusulanjoen kunnostuksessa jokirantoja muokataan toispuoleisella kaivulla. Koneen rikkoessa rantatörmän kasvuston ja paljastaessa aiemmin juurien suojaaman maaperän eroosioriski kasvaa. Rantapenkkojen eroosiota alettiin seurata vuonna 2006 perustamalla Tuusulanjoen rannoille seurantalinjoja. Korkeusjärjestelmään sidottujen mittausten avulla rantapenkkojen korkeudessa tapahtuneita muutoksia mitattiin kesäkuussa Mittaustulosten perusteella voidaan arvioida penkoista liikkeelle lähteneen maa-aineksen määrää. Mikäli vuoden 2008 seurannassa havaitaan selkeitä vaurioita, mittaukset uusitaan vuonna Tulokset ja raportointi Eroosioseurannan tulokset raportoidaan mittausvuoden loppuun mennessä ja toimitetaan tiedoksi Uudenmaan ympäristökeskukselle, Uudenmaan työvoima- ja elinkeinokeskukselle, Vantaanjoen ja Helsingin seudun vesiensuojeluyhdistykselle ja Järvenpään ja Vantaan kaupunkien sekä Tuusulan kunnan ympäristönsuojeluviranomaisille. Tulokset raportoidaan myös Tuusulanjoen kunnostuksen yhteenvetoraportissa yhdessä muiden seurantatulosten kanssa. 3.4 VUOLLEJOKISIMPUKKA Vuollejokisimpukka (Unio crassus) elää koskien alapuolisissa virtajaksoissa, virtasuvannoissa ja nivoissa. Tämä keskimäärin vuotiaaksi elävä laji elää sora- ja hiekkapohjilla, mutta myös pehmeillä pohjilla. Se kestää jonkin verran veden laadun ja jokiympäristön muutoksia, jos veden ph on lähellä neutraalia. Simpukan toukan väli-isännäksi kelpaavat useimmat särkikalat, jotkut piikkija ahvenkalat sekä kivisimppu. Vuollejokisimpukka on luonnonsuojelulain 38 :n mukaisesti luonnonsuojeluasetuksella rauhoitettu. Yksilöiden tahallinen tappaminen tai pyydystäminen sekä yksilöiden eri kehitysasteiden ottaminen haltuun, siirtäminen toiseen paikkaan tai muu tahallinen vahingoittaminen on luonnonsuojelulain 39 :n mukaan kielletty. Vuollejokisimpukka kuuluu myös luonnonsuojelulain 49 :ssä tarkoitettuihin, luontodirektiivin liitteessä IV (a) mainittuihin eläinlajeihin. Luonnonsuojelulain 49 :n 3 momentin nojalla alueellinen ympäristökeskus voi yksittäistapauksessa myöntää luvan poiketa luonnonsuojelulain 39 :ssä säädetyistä rauhoitussäännöksistä luontodirektiivin artiklassa 16 (1) mainituilla perusteilla, jollei muuta tyydyttävää ratkaisua ole. Poikkeus ei saa haitata lajin kantojen suotuisan suojelun tason säilyttämistä sen luontaisella levinneisyysalueella. 9
11 Esiintyminen Vuollejokisimpukan esiintymistä Tuusulanjoella kartoitettiin Myllykylän yläpuolisella alueella kesän 2005 aikana yhteensä 22 kohdassa intendentti Ilmari Valovirran johdolla. Ylimmät tutkitut paikat sijaitsivat Hämeentien ja Koskenmäentien välisen Jokipuiston alueella (paalu +145) ja alin paikka jonkin verran Myllykyläntien sillan alapuolella (paalu +44). Tutkimuksissa löytyi yhteensä 148 simpukkaa, joista eläviä oli 32 eli vain 20 %. Näistä pikkujärvisimpukoita (Anodonta piscinalis) oli 133, isojärvisimpukoita (Anadonta cygnea) 5, litteäjärvisimpukoita (Pseudanodonta complanata) 4, sysijokisimpukoita (Unio tumidus) 2, soukkojokisimpukoita (Unio pictorum) 4 ja vuollejokisimpukoita (Unio crassus) 9. Vuollejokisimpukat löytyivät Myllykylän asuntoalueen kohdalta ja Myllykyläntien sillan alapuolelta. Kesän 2006 tutkimuksissa Myllykylänkosken alapuolelta noin 200 metrin matkalta löytyi 178 simpukkaa, joista vuollejokisimpukkaa oli intendentti Valovirran arvion mukaan noin 30 %. Kaikki simpukkayksilöt valokuvattiin ja niiden sijainti merkittiin kartalle. Vuonna 2007 simpukkaseuranta Myllykylänkosken alapuolella noin 200 metrin matkalla toistettiin vuoden 2006 tapaan. Alueen alaosassa simpukoiden määrä oli vähentynyt noin 20 yksilöllä edellisvuoteen verrattuna, alueen keskiosissa taas simpukoiden määrä oli pysynyt suunnilleen ennallaan. Alueen yläosassa simpukoiden määrä oli kasvanut noin 50 yksilöllä, jotka olivat saattaneet kulkeutua paikalle ylävirrasta virtaavan veden mukana. Simpukoiden havaittiin siirtyneen jokiuomassa oikealta rannalta vasemmalle samalla, kun oikealle rannalle oli kertynyt veden kuljettamaa kiintoainesta. Simpukoita oli myös siirtynyt edellisvuotta enemmän kivien taakse, mahdollisesti suojaisempaan paikkaan. Valovirran mukaan joen kunnostustyöt olivat saattaneet häiritä simpukoita, mutta simpukat eivät kuitenkaan hävinneet paikalta. Veden sameuden vuoksi simpukoita ei voitu valokuvata vuonna 2007, mutta niiden sijainti merkittiin karttaan. Kesällä 2008 simpukoiden seuranta toistettiin edellisvuosien tapaan. Simpukoiden kokonaismäärä oli säilynyt ennallaan. Veden sameus esti jälleen simpukoiden valokuvaamisen. Seuranta ja tulokset Vuollejokisimpukan esiintyminen on kartoitettu Helsingin yliopiston Luonnontieteellisen museon intendentti Valovirran johdolla Tuusulanjärvestä Katriinantien sillan yläpuolelle asti. Vuonna 2006 Myllykylän sillasta alaspäin noin 200 metrin matkalta kuvattiin ja tarkistettiin jokainen yksilö. Vuonna 2007 seuranta toistettiin. Tulevissa seurannoissa on intendentti Valovirran kanssa sovittu tarkkailtavan, mitä näille yksilöille tapahtuu. Yksilöiden liikkeet ja kaivautuminen kirjataan, ja lisäksi seurataan sedimentin lämpötilaa ja happipitoisuutta tarpeen mukaan. Tutkimuksia jatketaan vuosina vuosia vastaavasti. Vuoden 2009 alussa intendentti Valovirran johdolla laaditaan väliraportti hankkeen vaikutuksista vuollejokisimpukan esiintymiseen hyödyntäen vuosien tutkimuksia. Raportin perusteella sovitaan erikseen vuonna 2009 tehtävästä seurannasta sekä mahdollisesta jatkoseurannasta. Väliraportin ja sen jälkeen tehtävien seurantojen tulokset kootaan myös yhteenvetoraporttiin yhdessä muiden seurantatulosten kanssa. 3.5 POHJAELÄIMET Tuusulanjoen pohjaeläimistöä on kartoitettu pehmeiltä pohjilta kvantitatiivisesti vuosina 1984 (Kosonen 1985) ja 1988 (Vesi-Hydro 1988). Rehevöityminen näkyi pohjaeläimistössä runsaana kokonaisbiomassana, tiettyjen eutrofiaindikaattoreiden läsnäolona ja pohjaeläinyhteisön monotonisuute- 10
12 na. Vuonna 1984 näytteet otettiin Hakala-tyyppisellä putkinoutimella (3 osanäytettä, jotka yhdistettiin yhdeksi näytteeksi) ja vuonna 1988 Birge-Ekman -tyyppisellä noutimella (3 nostoa yhdistettiin yhdeksi näytteeksi). Vantaanjoen yhteistarkkailun yhteydessä tehtävässä pohjaeläinkartoituksessa on todettu, että painopistettä siirretään tulevaisuudessa suvantomaisten alueiden seurannasta koskimaisten alueiden seurantaan mm. näytteenottoon liittyvien teknisten ongelmien ja näytteiden edustavuuden vuoksi (Saura & Könönen 2001). Vesirakennustöiden, luonnoneroosion (Vuori 1989) ja metsäojitusten (Vuori & Joensuu 1996) aiheuttaman kiintoainekuormituksen on havaittu tukehduttavan koskien sammalkasvustoja sekä vähentävän pohjaeläinten laji- ja yksilömääriä. Joen pohjaeläimet ovat sopeutuneet siihen, että luonnossa tapahtuu lyhytaikaisia muutoksia veden kiintoainepitoisuudessa ja pohjanlaadussa. Mikäli ihmisen toiminnan kuten joen perkauksen seurauksena kiintoainepitoisuus lyhytaikaisesti kasvaa, pohjaeläimistö kykenee ajan myötä palautumaan. Jatkuva korkea kiintoainepitoisuus voi sen sijaan muuttaa täysin pohjaeläimistön luonnollisen koostumuksen (Wood & Armitage 1997). Pohjaeläimet kärsivät sekä veden korkeasta kiintoainepitoisuudesta että pohjalle laskeutuvasta kiintoaineesta. Näytteenotto, tulokset ja raportointi Tuusulanjoen rakennustöiden kiintoainekuormituksen vaikutusten selvittämiseksi kunnostusalueen yläpuolisesta koskesta Tuusulanjärven luusuan alapuolelta ja kunnostusalueen alapuolisesta Myllykylänkoskesta otettiin kvalitatiiviset pohjaeläinnäytteet potkuhaavilla (SFS 5077). Näytteenotto uusitaan vesisammalkartoitusten yhteydessä syksyllä Näytteenotot ajoitetaan Vantaanjoen kalatalous- ja pohjaeläinyhteistarkkailun kanssa yhteensopivaksi. Tarkkailuohjelman mukaan seuraava pohjaeläinten seurantavuosi Vantaanjoen alueella on 2009, ja sen jälkeen seurantaa jatketaan kolmen vuoden välein (Haikonen & Paasivirta 2008). Näytteenotossa noudatetaan Vantaanjoen yhteistarkkailussa v käytettyjä menetelmiä (Saura ym. 2003). Haavia pidetään paikallaan ja pohjaa sekoitetaan jalalla haavin suuaukon edessä 30 sekunnin ajan haavin virtaa vasten asetettua suuaukkoa vastaavalta pinta-alalta, jolloin pohjaeläimet ja irtonainen maa-aines kulkeutuvat haaviin. Näytteeseen otetaan mukaan myös irtonainen sora, karike ja sammalet ym. Kultakin näytealueelta otetaan kolme näytettä erilaisilta pohjatyypeiltä, ja näytteet pidetään erillään toisistaan. Näytteenoton yhteydessä kirjataan uoman keskimääräinen leveys, valaistus, näytteenottosyvyys, virtausnopeus, pohjan laatu, pohjan raekoko, sammalen, rihmalevien ja karikkeen määrä asteikolla 0-3 (0= ei havaittu, 1= alle 5 %, 2= 5-50 %, 3= yli 50 %). Potkuhaavin havaksen silmäkoko on 0,5 mm ja suuaukon koko noin 25 cm* 25 cm. Näytteet säilötään 70 %:seen etanoliin. Pohjaeläimet poimitaan osittamattomista näytteistä pohjaaineksesta erilleen vaalean tarjottimen päällä ja määritetään mahdollisuuksien mukaan lajitasolle. Näytteistä lasketaan niissä esiintyvien pohjaeläinten kokonaistaksonimäärä ja kunkin näytteen kokonaisyksilömäärä. Hankkeen vaikutuksesta lisääntynyt kiintoainekuormitus näkyy todennäköisimmin pohjaeläinten taksonimäärissä ja pohjaeläintiheyksissä. Ennen toimenpiteitä tehtyjä kartoituksia verrataan toimenpiteiden jälkeen tehtyihin Myllykylänkoskessa, ja lisäksi seurataan toimenpidealueen yläpuolisessa eli Tuusulanjärven luusuan alapuolisessa koskessa tapahtuneita muutoksia. Vantaanjoen yhteistarkkailun täydentämiseksi koskialueille lasketaan ASPT-indeksi (Saura ym 2003). Seurantatuloksista laaditaan väliraportti kesäkuun 2010 loppuun mennessä. Väliraportti toimitetaan Uudenmaan ympäristökeskukselle, Uudenmaan työvoima- ja elinkeinokeskukselle, Vantaanjoen ja Helsingin seudun vesiensuojeluyhdistykselle sekä Järvenpään ja Vantaan kaupunkien ja Tuu- 11
13 sulan kunnan ympäristösuojeluviranomaisille. Tulokset raportoidaan myös Tuusulanjoen kunnostuksen vaikutuksia arvioivassa yhteenvetoraportissa yhdessä muiden seurantatulosten (vesikasvit, kalat jne.) kanssa. 3.6 KALAT JA KALASTUS Tuusulanjärven säännöstelypato on vuodesta 1959 lähtien estänyt kalojen luonnollista vaellusta joen ja järven välillä. Vesialueen omistajat eivät ole jokialueella järjestäytyneet, joten alueella ei ole toimivaa osakaskuntaa. Tuusulanjoella suoritettiin syksyllä sähkökoekalastuksia sekä kalastustiedustelu Keski- Uudenmaan vesiensuojelun kuntayhtymän ja Riista- ja kalatalouden tutkimuslaitoksen toimesta (Keski-Uudenmaan vesiensuojelun kuntayhtymä 1993). Sähkökalastuksessa tavoitteena oli saada mielikuva joen kalastosta. Koealoja oli viisi. Säännöstelypadon läheisyydessä kalasto oli hyvin samankaltainen Tuusulanjärven kalaston kanssa. Muilla tutkimusalueilla kalasto oli runsas ja valtalajit olivat hauki ja särki. Kalastustiedustelun mukaan kalastus joessa oli vähäistä, lähinnä onkimista. Katiskaa ja heittovapaa käytettiin myös jonkin verran. Tärkeimmät saaliskalat olivat hauki ja ahven. Kyselyn perusteella veden huono laatu ja veden vähyys vähensivät kalastushalukkuutta. Kalastustiedusteluun vastanneet pitivät joen kunnostamista tärkeimpänä kalastusmahdollisuuksia lisäävänä tekijänä. Tuusulanjoen kunnostus luo edellytykset Tuusulanjoen kalatalouden kehittämiselle. Joen kunnostuksella katsotaan olevan lähinnä myönteisiä vaikutuksia kalastukseen. Kunnostustöiden kalastukseen kohdistuva haitta on vähäinen nykyisessä kalastustilanteessa. Joen kunnostuksen vaikutuksia kalastukseen ei esitetä tarkkailtavaksi. Sähkökoekalastus Sähkökoekalastuksessa tavoitteena on tutkia kalaston lajisuhteissa ja biomassassa kunnostuksen johdosta tapahtuvia muutoksia. Lähtökohdaksi on otettu tilanne ennen kunnostusta vuonna 2004 (liite 4), jolloin jokialueelle perustettiin kaksi sähkökoekalastusaluetta, toinen Tuusulanjärven säännöstelypadon alapuolelle joen yläosaan ja toinen Myllykylän alueelle kunnostusalueen alapuolelle. Koealojen koko vaihtelee välillä m 2. Sähkökoekalastukset tehdään mahdollisuuksien mukaan normaalin kesävirtaaman vallitessa alkusyksyllä. Sähkökalastuksessa käytetään kahta peräkkäistä poistopyyntiä ja varsinainen työskentely koealalla, kalojen käsittely ja kirjanpito tehdään Kalataloustarkkailu periaatteet ja menetelmät oppaassa (Böhling & Rahikainen 1999) esitetyllä tavalla. Ensimmäinen koekalastus Tuusulanjoella tehtiin vuonna 2004 ennen kunnostustöihin ryhtymistä. Toinen koekalastus tehtiin syksyllä Näytteenotot ajoitettiin Vantaanjoen kalatalous- ja pohjaeläinyhteistarkkailun kanssa yhteensopivaksi. Yhteistarkkailuohjelma päivitettiin vuonna 2007 (Haikonen & Paasivirta 2008). Ohjelman mukaan kalastoa seurataan jatkossa joka toinen vuosi (parillisina vuosina). Tulokset ja raportointi Sähkökoekalastusten molempien tutkimusvuosien tulokset raportoidaan yhdessä. Koealojen raportoinnissa noudatetaan Vantaanjoen yhteistarkkailuohjelmassa (Saura & Könönen 2002) esitettyjä ohjeita. Tulosten raportoinnissa hyödynnetään muuta kunnostushankkeessa kerättyä tietoa (vedenkorkeus, vedenlaatu yms.). Raporttiin liitetään kustakin koealasta peruskarttapohjainen detaljikartta ja koealueen koordinaattitiedot. 12
14 Vantaanjoen vesistöalueella suoritetaan kalatalous- ja pohjaeläintarkkailua kuormittajien velvoitetarkkailuna (Vahtera & Lahti 2006). Tämän velvoitetarkkailun tuloksia hyödynnetään soveltuvin osin Tuusulanjoen tarkkailun tausta-aineistona. Raportti seurantojen tuloksista toimitetaan kesäkuun 2009 loppuun mennessä Uudenmaan ympäristökeskukselle, Uudenmaan työvoima- ja elinkeinokeskukselle, Vantaanjoen ja Helsingin seudun vesiensuojeluyhdistykselle sekä Järvenpään ja Vantaan kaupunkien sekä Tuusulan kunnan ympäristösuojeluviranomaisille. Keskeisimmät tulokset raportoidaan myös kunnostuksen vaikutuksia arvioivassa yhteenvetoraportissa yhdessä muiden seurantatulosten kanssa. 3.7 VESIKASVILLISUUS Tuusulanjoen ympäristöselvityksessä (Lempinen ym. 1999) arvioitiin, että mikäli Tuusulanjärven säännöstelypato korvattaisiin kiinteällä pohjapadolla, vaikutukset mm. tulvarytmiin ja vedenkorkeuksiin aiheuttaisivat huomattavimmat vesikasvillisuuden muutokset rantatörmien ja järven rannan kasvillisuusvyöhykkeisiin. Vaasan hallinto-oikeuden päätöksen (2003) mukaisesti Tuusulanjärven säännöstelyyn ei kuitenkaan tule muutoksia Tuusulanjoen kunnostustöiden toteutuksen yhteydessä. Jokirakentaminen vaikuttaa suuresti jokiuoman vesisammalten määrään, ja tuhoutuneen sammalpeitteen palautuminen on hyvin hidasta (Hongell 1982, Laasonen ym. 1993, Joensuu ym. 1996). Vesisammalten määrän voimakas väheneminen vähentää sekä koskihabitaatin monimuotoisuutta että mm. pohjaeläimille soveliaan ravinnon saatavuutta. Elinympäristöjen muuttuminen ja niihin kohdistuvat häiriötekijät määräävät varsin pitkälle myös mm. pohjaeläinyhteisön (mm. Ward & Stanford 1979, Gurtz & Wallace 1984) ja vesisammalyhteisön (Muotka & Virtanen 1995) rakenteessa ja lajien välisissä runsaussuhteissa tapahtuvia muutoksia. Tuusulanjoen koskikohdissa ja virtapaikoissa veden peittämillä kivillä on tavattu isonäkinsammalta (Fontinalis antipyretica) ja virtanäkinsammalta (F. dalecarlica), koskikohtien kivillä koskikoukkusammalta sekä Myllykylänkoskessa koukkupurosammalta (Hygrohypnum ochraceum) (Lempinen ym. 1999). Seuranta Tuusulanjoen jokirakentamisen vaikutusten arvioimiseksi vesisammalyhteisön kehitystä seurataan toimenpidealueen yläpuolisessa ja alapuolisessa koskessa. Yläpuolinen koski on Tuusulanjärven luusuan alapuolinen koski Koskenmäellä ja alapuolinen Myllykylänkoski. Vesisammalten peittävyys ja valtalajit arvioidaan syys-lokakuun vaihteessa pohjaeläinnäytteenoton yhteydessä. Kummastakin koskijaksosta valitaan 6 metrin pituinen kartoitusalue (2 m*6 m =12 m 2 ), jolta varsinaiset habitaattikartoitusruudut valitaan. Kartoitusalue jaetaan kahteen kaistaan ja kaistan valinta tehdään lantin avulla arpomalla (oikea/vasen ranta). Nopilla arvotaan, monenko metrin päässä ko. kaistan yläreunasta kartoitettava 1m * 1m ruutu sijaitsee. Ruutujen sijainti kartoitusalueella määritetään metrimitan avulla. Arvontamenettely toistetaan jokaiselle ruudulle erikseen. Kustakin koskesta määritetään kuusi ruutua (Joensuu ym. 1996). Kartoittaja kahlaa arvottuun paikkaan koskeen ja asettaa paikalle ruudun. Käsin tunnustelemalla arvioidaan eri tekijöiden peittävyysprosentti ruudun pinta-alasta. Peittävyys arvioidaan seuraaville epäorgaanisille tekijöille: savi ym. hienojakoinen materiaali (halkaisija 0-0,5 mm), hiekka (0,05-2 mm), sora (2-16 mm), pienet kivet (16-64 mm), keskikokoiset kivet ( mm) ja kallio (>400 mm). Orgaanisista tekijöistä arvioidaan kasvillisuuden peittävyys, erikseen sammalten ja näistä vie- 13
15 lä eri sammallajien peittävyydet. Lisäksi mitataan syvyys ruudun etureunan, keskiosan ja takareunan keskeltä. Tulosten tarkastelussa otetaan huomioon myös kartoitusajankohdan virtaama Tuusulanjoen virtaamatietoihin perustuen. Pohjan laadun kartoitus ja vesisammalten peittävyydet kartoitettiin vuonna 2004 eli ennen hankkeen käynnistymistä vertailukelpoisen aineiston saamiseksi. Kartoitus uusitaan toimenpiteiden päätyttyä vuonna Tulokset ja raportointi Vuonna 2004 tehdyn kartoituksen tuloksia verrataan toimenpiteiden jälkeen tehtyihin Myllykylänkoskessa. Lisäksi hankkeen vaikutuksia arvioidaan toimenpidealueen yläpuolisessa (Tuusulanjärven luusua) ja alapuolisessa (Myllykylä) koskessa vesisammalten peittävyyksissä ja pohjanlaadussa tapahtuneiden muutosten avulla. Tulokset raportoidaan kesäkuun 2010 loppuun mennessä Uudenmaan ympäristökeskukselle, Uudenmaan työvoima- ja elinkeinokeskukselle, Vantaanjoen ja Helsingin seudun vesiensuojeluyhdistykselle sekä Järvenpään ja Vantaan kaupunkien ja Tuusulan kunnan ympäristösuojeluviranomaisille erillisenä väliraporttina. Keskeisimmät tulokset raportoidaan myös kunnostuksen vaikutuksia arvioivassa yhteenvetoraportissa yhdessä muiden seurantatulosten kanssa. 3.7 LINNUT Tuusulanjoen linnustosta on vuosina tehty luontokartoitus (Lavinto 1999), joka painottui uhanalaisiin ja harvalukuisiin lajeihin sekä linnuston kannalta tärkeiden alueiden rajaamiseen. Havaittuja lajeja oli 69. Uhanalaisista linnuista Tuusulanjoella tavattiin ruisrääkkä, pikkutikka ja viiriäinen sekä valkoselkätikka ja talvella koskikara. Merkittävin Tuusulanjoen luonnonsuojelukohde on Tuusulanjärven luusua (Lempinen ym. 1999), joka on osa Natura-aluetta ja valtakunnallisen lintuvesien suojeluohjelman kohde. Luusuan alueella tarkoitetaan Tuusulanjärven eteläpään Natura-rajauksen sisällä sijaitsevaa aluetta. Tuusulanjoen kunnostuksen ei katsota merkittävästi heikentävän tämän alueen luonnonarvoja, eivätkä siihen liittyvät rakennustyöt ja joen perkaus tai niiden vaikutukset ulotu Natura-alueen puolelle. Seuranta Pesimälinnuston peruskartoitus Tuusulanjärven luusuan ja Jokipuiston välisellä alueella tehtiin vuonna 2004 ennen hankkeen käynnistymistä (liite 5) vertailukelpoisen aineiston saamiseksi. Laskennat tehtiin kartoituslaskentana, ja alueelta kirjattiin kaikki havaitut lajit. Laulavista reviirilinnuista arvioitiin pesivien parien määrä. Vesi- ja lokkilintujen poikuelaskennoilla seurattiin pesinnän onnistumista ja poikastuotosta. Kartoitukset tehtiin kolmasti vuoden aikana: pesinnän alkaessa toukokuun lopulla, keskikesällä juhannuksen ja poikasten kuoriutumisen aikoihin sekä kesän lopulla elokuussa. Koska muutokset pesimälinnustossa tapahtuvat melko hitaasti eikä niitä välttämättä kaikkien lajien kohdalla ehdi hankkeen aikana vielä tapahtua, voi kerätty aineisto toimia vertailutietona hankkeen jälkeenkin. Linnustovaikutusten seurantaa jatketaan vuonna 2009 Tuusulanjärven eteläpään Natura-alueella. Seurantamenetelmänä käytetään Helsingin yliopiston eläinmuseossa kehitettyjä yleisesti hyväksyttyjä linnustonseurantamenetelmiä (Koskimies & Väisänen 1988). Tuusulanjärven eteläpään vesi- ja lokkilinnut lasketaan kiertolaskentamenetelmällä kolmeen kertaan pesimäkauden kuluessa (huhtitoukokuun vaihteessa, toukokuun puolivälissä ja toukokuun lopussa kevään edistymisen mukaan). 14
16 Maalintujen kartoituslaskennassa laulavat tai muuten reviiriä puolustavat maalinnut merkitään kartalle. Laskenta toistetaan viisi kertaa pesimäkauden ( ) aikana. Seurannan tekijän tulee olla Uudenmaan ympäristökeskuksen hyväksymä. Tulokset ja raportointi Linnuston seurannan tavoitteena on selvittää, mitä vaikutuksia Tuusulanjoen kunnostustoimenpiteillä on järven eteläpään pesimälinnustoon, erityisesti lajiston koostumukseen, eri lajien parimääriin ja elinpiirien sijoittumiseen. Erityistä huomiota kiinnitetään pesiviin vesilintuihin sekä uhanalaisiin ja lintudirektiivin liitteen I lajeihin. Laskentojen perusteella arvioidaan pesimälinnuston pari- ja lajilukumäärät ennen toimenpiteitä ja verrataan niitä toimenpiteiden jälkeen havaittuihin määriin. Keskeisenä vertailuaineistona käytetään Tuusulanjärven alueella vuosina 2004 ja 2007 Uudenmaan ympäristökeskuksen toimesta tehtyjä Lintulahdet Life -hankkeen pesimälinnustoselvityksiä. Tulokset toimitetaan seurantavuoden loppuun mennessä Uudenmaan ympäristökeskukselle sekä Järvenpään ja Vantaan kaupunkien ja Tuusulan kunnan ympäristösuojeluviranomaisille. Keskeisimmät tulokset raportoidaan myös Tuusulanjoen kunnostuksen vaikutuksia arvioivassa yhteenvetoraportissa yhdessä muiden seurantatulosten kanssa. 4. RAPORTOINTI Tuusulanjoen kunnostushankkeen vaikutuksia seurataan kunnostustöiden aikana ja niiden jälkeen Länsi-Suomen ympäristölupaviraston päätöksen (nro 80/2002/1) edellyttämällä tavalla. Hankkeen vaikutusten selvittämiseksi tarkkaillaan Tuusulanjärven ja -joen vedenkorkeuksia, Tuusulanjoen virtaamia sekä kunnostushankkeen vaikutuksia vedenlaatuun, pohjaeläimiin, kaloihin ja kalastukseen, vesikasvillisuuteen sekä linnustoon. Pohjaeläimistä seurataan erityisen tarkasti rauhoitettua vuollejokisimpukkaa. Myös joen penkkojen eroosiota seurataan. Tuusulanjoen tarkkailu aloitettiin ennen kunnostustöiden toteuttamista. Tuusulanjärven vedenkorkeutta ja virtaamaa Tuusulanjokeen on seurattu jo vuodesta 1959 alkaen vedenkorkeusasteikon ja automaattisen mittalaitteiston avulla, ja vedenlaatua sekä Tuusulanjärvessä että Tuusulanjoessa on seurattu säännöllisesti 1960-luvun alkupuolelta lähtien. Joen virtaamaa Myllykylässä alettiin seurata automaattisella laitteistolla keväällä Myös vedenkorkeuden seuranta kiinteiden asteikkojen avulla aloitettiin vuonna Joen pohjaeläimistön, kalaston ja vesikasvillisuuden tilaa selvitettiin vuonna 2004 ennen kunnostustöiden toteuttamista. Vuollejokisimpukan esiintymistä Tuusulanjoessa kartoitettiin ensimmäisen kerran vuonna Vuonna 2006 määritettiin rakeisuuskäyrät jokialueen maaperästä ja perustettiin eroosion seurantalinjat Tuusulanjoen rannoille. Kunnostushankkeen rakennustyöt aloitettiin Vuosina 2006 ja 2007 työt saatiin toteutettua suunnitellusti. Vuonna 2008 töiden aloitus viivästyi erityisen leudon talven takia, eikä kaikkia töitä saatu vielä toteutettua. Työt jatkuvat vielä vuonna Hankkeen vaikutuksia vedenkorkeuksiin ja vedenlaatuun sekä kalojen ja vuollejokisimpukan esiintymiseen on seurattu vuosina Rantojen eroosiota kartoitettiin vuonna Pohjaeläimiä, vesikasvillisuutta ja linnustoa seurataan vuonna 2009, ja vedenkorkeuden ja -laadun tarkkailua jatketaan vielä vuonna Seurannan tulokset raportoidaan Uudenmaan ympäristökeskukselle, Järvenpään ja Vantaan kaupunkien sekä Tuusulan kunnan ympäristöviranomaisille, Uudenmaan TE-keskukselle sekä Vantaanjoen ja Helsingin seudun vesiensuojeluyhdistykselle. Kaikista toteutettavista seurannoista laaditaan 15
17 ensin omat lyhyet raporttinsa. Loppuraportti, johon kootaan kaikki seurannan tulokset, laaditaan kesäkuun 2011 loppuun mennessä. Loppuraportti toimitetaan edellä mainittujen tahojen lisäksi Suomen ympäristökeskukselle sekä Länsi-Suomen ympäristölupavirastolle. Keravalla Keski-Uudenmaan vesiensuojelun kuntayhtymä Toimitusjohtaja Mauri Pekkarinen Ohjelman laadinta: Ilona Joensuu, Keski-Uudenmaan vesiensuojelun kuntayhtymä Heli Vahtera, Vantaanjoen ja Helsingin seudun vesiensuojeluyhdistys ry Jaana Marttila, Keski-Uudenmaan vesiensuojelun kuntayhtymä LIITTEET: Liite 1. Kartta kunnostusalueesta havaintopaikkoineen (Uudenmaan ympäristökeskus ). Liite 2. Työtilannekartta (Uudenmaan ympäristökeskus ). Liite 3. Maaperän rakeisuuden ja rantaeroosion seurantapaikat (Uudenmaan ympäristökeskus ). Liite 4. Saura, A. 2005: Tuusulanjoen kunnostukseen liittyvä kalastotarkkailu vuonna Helsinki, Riista- ja kalatalouden tutkimuslaitos. Kala- ja Riistaraportteja nro s. + liite. Liite 5. Karlsson, K Tuusulan Jokipellonpuiston - Koskenmäen välisen alueen linnusto keväällä Moniste. 6 s. 16
18 KIRJALLISUUS Böhling, P. & Rahikainen, M Kalataloustarkkailu periaatteet ja menetelmät. Helsinki, Riista- ja kalatalouden tutkimuslaitos. 303 s. Gurtz, M. E. & Wallace, J. B Substrate-mediated response of stream invertebrates to disturbance. Ecology 65: Haikonen, A. & Paasivirta, L Vantaanjoen kalatalous- ja pohjaeläintarkkailuohjelma alkaen vuodesta Helsinki, Kala- ja vesitutkimus Oy. Kala- ja vesiraportteja nro s. Hongell, H Vesikasvitutkimukset Perhonjoen alajuoksulla Kokkola, Kokkolan vesi- ja ympäristöpiiri. 24 s. Joensuu, I., Vuori, K.-M. & Nieminen, M Vesistörakentamisen ja lyhytaikaissäännöstelyn vaikutus Perhonjoen koskien eliöyhteisöihin. Kokkola, Keski-Pohjanmaan ympäristökeskus. Suomen ympäristö s. Keski-Uudenmaan vesiensuojelun kuntayhtymä Tuusulanjoen kalastoselvitys. 6 s. + liitteet. Koskimies, P. & Väisänen, R. A Linnustonseurannan havainnointiohjeet. Helsinki, Helsingin yliopiston eläinmuseo. Kosonen, L Vantaanjoen ja sen sivuhaarojen pohjaeläimistö v Tampere, Kokemäenjoen vesistön vesiensuojeluyhdistys ry. 36 s. Laasonen, P., Muotka, T., Tikkanen, P., Huhta, A. & Kuusela, K Recovery of macroinvertebrate communities from disturbance caused by stream restoration. Kuopio Univ. Publ. C. Natural and Env. Sci 14: Lavinto, A Tuusulanjoen linnustoselvitys Loppuraportti. Helsinki, Uudenmaan ympäristökeskus. Uudenmaan ympäristökeskus Monisteita s + 22 liitettä. Lempinen, P., Luttinen, R. & Pummila, A Tuusulanjoen ympäristöselvitys. Helsinki, Uudenmaan ympäristökeskus. Uudenmaan ympäristökeskus Monisteita s. Luonnonsuojelulaki /1096. Valtion säädöstietopankki Finlex. Osoite: Luonnonsuojeluasetus /160. Valtion säädöstietopankki Finlex. Osoite: Länsi-Suomen vesioikeus Päätös nro 65/1989/ Länsi-Suomen ympäristölupavirasto Lupapäätös nro 80/2002/ Muotka, T. & Virtanen, R Stream as a habitat templet for bryophytes: species distributions along gradients in disturbance and substratum heterogeneity. Freshw. Biol. 33: Saura, A. & Könönen, K Vantaanjoen yhteistarkkailu: Kalasto ja pohjaeläimet vuonna Helsinki, Riistan- ja kalantutkimuslaitos. Kala- ja riistaraportteja nro s. + 5 liitettä. 17
19 Saura, A. & Könönen, K Vantaanjoen yhteistarkkailu: Kalatalous- ja pohjaeläintarkkailuohjelma alkaen vuodesta Helsinki, Riistan- ja kalantutkimuslaitos. Kala- ja riistaraportteja nro s. Saura, A., Könönen, K., Yrjölä, R. & Rinne, J Vantaanjoen yhteistarkkailu: Kalasto ja pohjaeläimet vuonna Helsinki, Riistan- ja kalantutkimuslaitos. Kala- ja riistaraportteja nro s. + 4 liitettä. Seppänen, H. & Männynsalo, J Vantaanjoen ja sen sivujokien yhteistarkkailu vuosina Helsinki, Vantaanjoen ja Helsingin seudun vesiensuojeluyhdistys ry. 19 s. Uudenmaan ympäristökeskus Tuusulanjoen kunnostus, Tuusula, Vantaa. Kunnostussuunnitelma. Tnro 0196V Helsinki, Uudenmaan ympäristökeskus. 21 s. + liitteet. Uudenmaan ympäristökeskus Vesistöjen laatuluokitus Internet-osoite: > Uusimaa > ympäristön tila > pintavedet > vesistöjen laatuluokitus. Vaasan hallinto-oikeus Päätös nro 03/0209/ Vahtera, H Vantaanjoen yläosan kalataloudellinen kunnostus. Vesistötarkkailuraportti Helsinki, Vantaanjoen ja Helsingin seudun vesiensuojeluyhdistys ry. Vahtera, H. & Lahti, K Vantaanjoen yhteistarkkailu Vedenlaadun seurantaohjelma vuosille Helsinki, Vantaanjoen ja Helsingin seudun vesiensuojeluyhdistys ry. 24 s. Vesi-Hydro Oy Vantaanjoen ja sen sivuhaarojen pohjaeläintutkimus v Helsinki, Vesi- Hydro Oy. 14 s. Vesistötoimikunta Päätös nro 18/ Vuori, K.-M Hydropyscyhe pellucidulan ja Hydropsyche siltalain (Trichoptera: Hydropsychidae) mikrohabitaatit, runsaus, verkonkudonta-aktiivisuus ja elinkierrot Multian Soutujoen koskissa. Pro gradu-tutkielma. Jyväskylän yliopisto, biologian laitos, hydrobiologian ja limnologian osasto. 66 s. Vuori, K.-M. ja Joensuu, I Impact of forest drainage on the macroinvertebrates of a small boreal headwater stream: Do buffer zones protect lotic biodiversity? Biological Conservation 77: Ward, J. V. & Stanford, J. A The ecology of relutlated streams. Plenum, New York. 298 s. Wood, P. J. & Armitage, P. D Biological effects of fine sediment in the lotic environment. Environmental Management 21:
TUUSULANJOEN KUNNOSTUKSEN SEURANTA VUOSINA 2005-2008. Väliraportti vedenlaadusta ja vedenkorkeuksista
TUUSULANJOEN KUNNOSTUKSEN SEURANTA VUOSINA 25-28 Väliraportti vedenlaadusta ja vedenkorkeuksista Jaana Marttila Keski-Uudenmaan vesiensuojelun kuntayhtymä Marraskuu 28 Kuva: Jaana Marttila Tuusulanjoki
TUUSULANJOEN KUNNOSTUKSEN SEURANTA VUOSINA II Väliraportti vedenlaadusta ja virtaamista
TUUSULANJOEN KUNNOSTUKSEN SEURANTA VUOSINA 26 29 II Väliraportti vedenlaadusta ja virtaamista Jaana Hietala Keski-Uudenmaan vesiensuojelun kuntayhtymä Joulukuu 29 Kuva: Myllykylän uimaranta 29.5.29, Jaana
Tuusulanjoen kunnostuksen seuranta vuosina Raportti vesikasvillisuudesta. Ilona Joensuu Länsi-Uudenmaan vesi ja ympäristö ry
Tuusulanjoen kunnostuksen seuranta vuosina 2004 2009 Raportti vesikasvillisuudesta Ilona Joensuu Länsi-Uudenmaan vesi ja ympäristö ry Lokakuu 2009 Sisältö 1 Tiivistelmä... 3 2 Johdanto... 4 3 Vesikasvillisuuden
KALA- JA RIISTARAPORTTEJA nro 260 Ari Saura Katriina Könönen Espoon Monikonpuron kalasto- ja pohjaeläintarkkailuohjelma 2001-2005 Helsinki 2002 Julkaisija Riista- ja kalatalouden tutkimuslaitos KUVAILULEHTI